"מועד היציאה" - תום שנת המס האחרונה שלגביה חלו על המוכר הוראות חוק מס הכנסה תיאומים בשל אינפלציה, או הוראות לפי סעיף 130א לפקודה.
(2) פחתה התמורה במכירת נייר הערך מממוצע ערכו של נייר הערך בתום כל אחד משלושת ימי המסחר בבורסה שקדמו למועד היציאה (בתקנות אלה ממוצע ערכו), כשהוא מתואם עד ליום המכירה של נייר הערך, יחויב רווח ההון הריאלי במס בשיעור הקבוע בסעיף 121 או 126, לפי הענין.
(ב) נמכר נייר ערך בחסר, בתקופה שחלו על המוכר הוראות חוק תיאומים בשל אינפלציה, ונייר הערך נרכש על ידי המוכר לאחר מועד היציאה, יחולו על המכירה בחסר, שיעורי המס לפי סעיף 121 או 126 לפקודה, לפי הענין.
במכירת נייר ערך על ידי מוכר יראו כמחיר המקורי את המחיר המקורי שהיה נקבע אילו המשיכו לחול על נייר הערך הוראות חוק תיאומים בשל אינפלציה.
במכירת נייר ערך על ידי מוכר, יראו כיום הרכישה של נייר הערך, את יום הרכישה שהיה נקבע אילו המשיכו לחול על נייר הערך הוראות חוק תיאומים בשל אינפלציה.
תחילתן של תקנות אלה ביום כ"ז בטבת התשס"ג (1 בינואר 2003) והן יחולו על מוכר שחדלו לחול עליו הוראות חוק תיאומים בשל אינפלציה בשנת המס 2003 ואילך.
1 ק"ת תשס"ג, 693.